Diari Oficial de la Generalitat Valenciana


Sumari del DOGV 5701, del 12-02-2008 (2008/1662)

Licitació per al desenvolupament i execució del sector La Morera del Pla General d'Ordenació Urbana de Benimantell per mitjà de gestió indirecta i aprovació de les bases particulars reguladores del sector La Morera.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/1662


Data del document
:   30-01-2008

Organisme emissor
:   Ajuntament de Benimantell

Tipus de document
:   Concurs

Descriptors 

:   * Benimantell
    * administració local
    * contracte d'obres
    * pla d'urbanisme
    * licitació
    * obres públiques

Licitació per al desenvolupament i execució del sector La Morera del Pla General d'Ordenació Urbana de Benimantell per mitjà de gestió indirecta i aprovació de les bases particulars reguladores del sector La Morera. [2008/1662]  
El Ple de la corporació que presidisc, va aprovar en la seua sessió del passat 7 de gener de 2007 les bases particulars que han de regir el concurs per a l'adjudicació del programa d'actuació integrada per al desenvolupament i execució del sector La Morera de sòl urbanitzable del Pla General d'Ordenació Urbana de Benimantell.  
Amb data 29 de gener de 2008 es va realitzar enviament a l'Oficina de Publicacions del Diari Oficial de la Unió Europea, l'anunci del concurs es va establir en els termes següents:  
1. Entitat adjudicadora  
a) Organisme: Ajuntament de Benimantell (Alacant).  
b) Punts de contacte: plaça Major, núm. 1, Benimantell, CP 03812. Telèfon: 951838842. Fax 577667898.  
2. Objecte del contracte   
a) Denominació del contracte establida pel poder adjudicador: concurs per al desenvolupament i execució del sector La Morera del Pla General d'Ordenació Urbana de Benimantell per mitjà de gestió indirecta aprovant les bases particulars reguladores del sector La Morera.  
b) Tipus de contracte: servicis.  
c) Breu descripció del contracte: concurs per al desenvolupament i execució del sector La Morera del Pla General d'Ordenació Urbana de Benimantell per mitjà de gestió indirecta, aprovant les bases particulars reguladores en què s'establixen les determinacions estipulades en l'article 131.2 de la Llei Urbanística Valenciana, 16/2005.  
d) Règim jurídic: establit en la Llei 16/2005, de 30 de desembre, Urbanística Valenciana, i en el Decret del Govern Valencià 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística (ROGTU), així com en les bases particulars reguladores de la programació del sector La Morera, aprovades pel Ple de l'Ajuntament de Benimantell el 7 de gener de 2007.  
e) Termini d'execució del programa d'actuació integrada (PAI): determinat pels límits legals establits en la LUV 16/2005.  
f) Classificació CPV (vocabulari comú dels contractes públics): 95149164.  
g) Contracte cobert per l'Acord sobre Contractació Pública (ACP): sí.  
h) S'accepten variants: sí.  
3. Tramitació, procediment i forma d'adjudicació  
a) Procediment: obert.  
b) Forma: concurs.  
4. Informació de caràcter jurídic, econòmic, financer i tècnic  
a) Condicions de participació:  
a.1) Situació personal dels operadors econòmics, inclosos els requisits relatius a la inscripció en un registre professional o mercantil  
Informació i tràmits necessaris per a avaluar si es complixen els requisits:  
Els documents que han d'aportar-se i la situació jurídica serà l'establida en els articles 133, 126 i 127 de la Llei Urbanística Valenciana (Llei 16/2005, de 30 de desembre) i concordants del Reglament de Gestió Territorial i Urbanística (Decret 67/2006, de 19 de maig, del Consell).  
a.2) Capacitat econòmica i financera  
Informació i tràmits necessaris per a avaluar si es complixen els requisits:  
La capacitat econòmica i financera s'acreditarà en qualsevol de les formes establides per l'article 122 de la Llei Urbanística Valenciana (Llei 16/2005, de 30 de desembre) amb les especialitats que en els mateixos preceptes es preveuen per al cas d'agrupacions d'interés urbanístic.  
a.3) Capacitat tècnica  
Informació i tràmits necessaris per a avaluar si es complixen els requisits:  
La solvència tècnica i professional s'acreditarà segons el que establix l'article 123 de la Llei Urbanística Valenciana (Llei 16/2005, de 30 de desembre).  
5. Criteris d'adjudicació  
Els criteris que figuren en el plec de condicions.  
6. Termini de recepció d'ofertes i sol·licituds de participació  
Data: 29.07.2008. Hora: 14.00.  
7. Condicions per a l'obertura de l'oferta  
Es realitzarà en acte públic presidit pel secretari, que alçarà acta.  
8. Informació addicional   
Les proposicions, dirigides a l'Ajuntament de Benimantell (Registre General d'Entrada) es presentaran en qualsevol de les formes establides en la Llei de Contractes de les Administracions Públiques en el major dels dos terminis següents: el de tres mesos a comptar de la inserció en el Diari Oficial de la Unió Europea (DOUE) de l'anunci del concurs, o en el de sis mesos a comptar de la data d'enviament de l'anunci al DOUE.  
9. Data d'enviament de l'anunci al DOUE  
El dia 29.01.2008.  
Benimantell, 30 de gener de 2008.- L'alcalde: Felipe Miralles Solbes.